Buy Klean Kanteen Loop Cap Online | BCH Camping
Backpack-Travel Water Bladders, Bottles, Flasks Klean Kanteen Loop Cap
•Handy attachment loop
•Cap is leakproof Die Peter-jasie Patriot - Nommer 83
Voorspoedige nuwe jaar vir al die intekenare! Mag die jaar 365 aangename verrassings vir 'n ieder en 'n elk inhou!
Ek besef nou net dat hierdie nie sommer 'n hierjy nuusbrief is nie! Nie net is dit in Afrikaans nie maar ek het erkende joernaliste en ook 'n sielkundige wat my van artikels voorsien! Kom ons kyk of ons nie die intekenaargetal ten minste kan verdubbel, stuur asb hierdie adres
( http://funkymunky.co.za/nuusbriewe.html ) aan julle vriende en vra dat hulle ook inteken. Baie dankie!
Ek het in die vorige uitgawe genoem dat ek my hierdie jaar wil toespits op Internet- en Tuisbesigheid. Die hoe wat en waarom daaroor. Ek het 'n Yahoo Groep begin en ons het al 'n paar lede. Die doel daarvan is om idees uit te ruil oor Internet-en Tuisbesigheid (in Afrikaans). Om gratis aan te sluit, tik jou eposadres in die vormpie hieronder. Ek wil dit klein probeer ou so ek gaan die ledetal beperk.
Om die bal aan die rol te sit gee maak ek 'n gratis eBoek beskikbaar:
How to build a profitable small business in one year. Klik hier om dit af te laai. Daar is ook inligting oor 'n CD gelaai met nuttige eBoeke oor die onderwerp. (jammer dis alles in Engels maar ek het nie die tyd om dit te vertaal nie)
Ek het ook nog interessante eBoeke wat ek aanbied, sommige gratis, ander nie, gaan kyk gerus hier.
Teken in op Peterjasie Yahoo Groep
Hier is nog 'n artikel van een van my Namibiese vriendinne Estelle de Bruyn wat ook verbonde is aan die Republikein, die enigste Afrikaanse dagblad in Namibië. Die boodskap wat vir my hier deurkom is dat jy jou ouers moet waardeer terwyl jy kan, as hulle nie meer daar is nie sal jy wens jy het!
MA KOM KUIER
MY Ma kom kuier. Die eerste keer sedert ek in 1997 teruggekom het Namibië toe.
By my huis gaan dit dol. Die spreekwoordelike lente skoonmaak is ’n vulletjie teen die diep skoonmaak wat nou daagliks daar aan die gang is. Die kaste word reggepak, die vrieskas ontvries en skoongemaak, die garage se vloer is tot gewas.
Haar kamer is reg. Die bed is met kraakvars wit linne oorgetrek. Die sagte wit handdoeke hang in die badkamer en daar is lekkerruikseep en sjampoe, handeroom en bederfies by die wasbak. By die perkuleermasjien in haar kamer is koffie en tee asook daardie besondere Duitse kersfeeskoekies.
My kruidenierskas is vol en so ook die vrieskas met die spesiale Uhlenhorst skaapvleis, wildswors van Dordabis en Swakopmund krewe. Nog net die Kersfeeskalkoentjie kort.
Die damask tafeldoek en servette is gewas en gestryk en reg vir die kerstafel. Die kersfeesklappers is gekoop, die kersboom is op en die hond is geskeer. Die stukkende vadoeke waarmee ’n mens so sonder raaksien, saamleef, het plek gemaak vir spinternuwes.
Op die dag wat sy aankom sal ek ’n groot bos vars blomme in haar kamer sit en vir oulaas seker maak dat alles reg is. Teen daardie tyd moet ek al die kersgeskenke toegedraai hê en onder die boom gepak het, die vensters van die huis moet nog gewas word en so ook my motor. Sorg dat die tenk vol petrol is en daar ’n verskeidenheid heerlike Duitse brode en koue vleis in die huis is. Sy was nog altyd baie lief daarvoor.
Wat ’n ongelooflike voorreg om op my ouderdom nog ’n Ma te hê en nog meer van ’n voorreg dat sy vir my kom kuier. Vir eenkeer het ek die geleentheid om haar te bederf soos sy oor al die jare wat ek en my kinders op haar huis toegesak het vir die Kerstyd, ons bederf het.
Haar spyskaart is lank voor die besoek uitgewerk. Dit bevat net geregte waaroor die kinders dol is. Tuisgemaakte hamburgers, frikadelle, visvingers, spinasiekoekies en hotdogs. Nie ’n enkele skeppie pampoen of patats nie. Kinderkos, nie oumens kos nie.
Die lysie van wat elke dag gedoen moet word, lê op die kombuiskas. Dag een hoef ons niks te doen nie en kan net ontspan. Op dag twee moet ons haar motorlisensie gaan hernu, op dag drie biblioteek toe gaan om haar boeke te gaan omruil, op dag vier by al die tannies gaan tee drink en groet, op dag vyf bak ons beskuit en so gaan dit aan.
My beplanning is nie naastenby so goed nie. Tog maak ek my eie lysies. Waarsku dat sy moet kyk waar sy loop dat sy nie oor die worshonde, wat immer onder ’n mens se voete is, val nie. Skryf die werk se telefoonnommer en ProForce se nommer op ’n papiertjie by die telefoon sodat sy my enige tyd kan kontak as sy iets nodig het of daar probleme is. Koop bestandele sodat sy vir ons beskuit kan bak.
Maak nie saak hoe lank sy of ek lewe nie. Tien leeftye is nie genoeg om vir haar dankie te sê vir alles wat sy oor soveel jare vir my en my kinders beteken het nie. Nog minder sal ek ooit finansieël in staat wees om haar terug te betaal vir alles wat sy al vir my gedoen het en die kere wat sy my gehelp het.
My enigste belofte aan haar is dat ek my bes sal doen om haar na te doen en net so goed vir my kinders te wees. Ek dink sy sal verstaan.
Suid Afrika se nuutste en beste soekenjin
st se weeklikse pitkos
Miskien is dit goed dat ons hier so met die wegspring van die nuwe jaar ‘n bietjie gedagtes wissel rondom die bekende gedagte van nuwejaar-voornemens. Ek wil hierdie term egter verander en sê ons moet vir 2006 doelwitte stel. Voornemens is tog maar eintlik doelwitte wat jy in die oog het.
Hoekom is dit nodig om vir jouself doelwitte te formuleer? Want doelwitte gee vir jou die energie, motivering en ‘n rigting om in te beweeg. Doelwitte gee vir jou sin en ‘n doel vir jou bestaan. Sonder ‘n doelwit raak jy doelloos en dobber jy eintlik op pad na nêrens. Sal jy in ‘n vliegtuig klim en nie jy of die loods weet nie waarnatoe julle vlieg nie? Dis mos gekkigheid – nou maar hoekom sal jy dan ‘n jaar ingaan sonder om te weet die bestemming met jou lewe? Jou lewe is immers meer belangrik as ‘n vliegtuigrit.
Daar is dinamiese krag in die aksie om oor jou doel na te dink en waarom jy sekere dinge wil doen. Een van die belangrikste kenmerke van ‘n gelukkige en suksesvolle mens hy is gerig op ‘n doel. Ongelukkige mense is weer dwalend, rigtingloos en mor omdat hulle nie iets bereik nie.
‘n Belangrike vraag wat jy jouself moet afvra is hoekom jy ‘n sekere doelwit kies. ‘n Doelwit vervaag gou wanneer jy nie ‘n sterk motivering het waarom jy dit in die eerste plek gekies het nie. Soos jy weet verdamp meeste nuwejaar-voornemens soos mis voor die son en is gou vergete.
Kies vir jou praktiese en konkrete doelwitte wat vir jou betekenis en ‘n beloning inhou wanneer jy dit bereik. Baie mense maak voornemens om sekere dinge te doen, maar dit kom nie regtig uit die diepte van hul hart en verstand nie. In sulke gevalle verdwyn die voornemens gou en kom jy nêrens.
Jy het een lewe om te leef. Spandeer dan tyd om deeglik oor jou doelwitte na te dink en te bepaal wat jy graag wil verwesenlik.
Daar is al meermale gesê ‘n doelwit is ‘n droom met ‘n tydsbeperking. Wanneer jy ‘n visie of droom het, stel ‘n tydskedule in wanneer jy sekere doelwitte wil bereik en take afhandel. Doen jy dit nie bly jou drome in die lug hang en raak mense gefrustreerd omdat hulle niks bereik nie. Vele mense het al vir my gesê dat hulle hierdie groot drome en wonderlike idees had, maar voel soos ‘n mislukking want daar het niks van gekom nie.
Moenie ander mense blameer wanneer jy ‘n tekort aan doelwitte en ‘n oorvloed van mislukking het nie. Moenie die skuld op ander pak wanneer jy saai bestaan voer en nie jou potensiaal uitleef nie. Jy is verantwoordelik vir jou doelwitte in 2006.
Wat is jou drie groot doelwitte hierdie jaar? Het jy dit al bepaal, of gaan jy maar elke dag vat soos wat dit kom? In laasgenoemde geval kan jy kosbare tyd van jou lewe verkwis. Maar wanneer jy doelwitgerig leef, is daar stukrag van sin en betekenis in jou lewe. Dan leef jy proaktief en wag nie maar dat dinge met jou moet gebeur nie.
Nog ‘n jaar is aan ons gegee. Kom ons streef ons doelwitte met oorgawe en toewyding na. Beste wense en sterkte vir hierdie jaar wat voorlê.
Dr ST Potgieter, sielkundige – webwerf http://www.pitkos.co.za
'n Omie van in die 80 gaan na die dokter vir sy jaarlikse ondersoek. Toe die dokter hom vra hoe dit gaan, antwoord hy trots: "Ek het nog nooit beter gevoel nie. Ek het 'n agtienjjarige bruid en sy verwagons eersteling! Wat dink jy daarvan?" Die dokter dink vir 'n oomblik en sê toe: "Ek het 'n vriend wat 'n toegewyde jagter is. Eendag gryp hy sy kierie in plaas van sy geweer en gaan veld toe. Toe hy in die bos kom, sien hy yslike ratel wat langs die stroom sit. Hy lig toe die kierie, lê aan en sê Bang! Op dieselfde oomblik slaan die ratel morsdood agteroor. Wat sê jy daarvan?" Die ou omie dink so bietjie en sê " wel ek dink iemand anders het die ratel geskiet!" Die dokter antwoord "Dis presies wat ek wou sê!"
Ek skaf toe mos vir myself E.J. Dijkman se Kook-, Koek- en Resepteboek aan. Ek verneem dit was die eerste respteboek in Afrikaans en sien die lig in 1891. Ek het dit gekry deeur www.abebooks.com gaan kyk gerus daar as julle na ou boeke soek. Hier is een van die resepte uit die boek.
Neem 3 lb vlys,sny mooi klein, was af en sit in di pot met 'n beker water, 1 klein gesnyde ui, 1 blaartki foelie, 10 kruinagels, 'n halwe gerasperde neut, 'n bietji sout en peper. As alles gaar is, neem dan 'n 1/2 lb meel, roer 'n halwe teelepe "baking powder" daarin, maak dit an mer warm water styf genoeg vir kluitjies, maak di kluitjies met 'n teelepeltji
As imand vergewe is: Drink soveul melk as jy kan; nog iets, 10 tot 15 druppels Crofts Tinctuur met 1/2 kelki water ingé. Of wilde dagga sterk gekook lat drink